钦定古今图书集成/明伦汇编/氏族典/第060卷 > 徐应簧
## 钦定古今图书集成/明伦汇编/氏族典/第060卷 > 徐应簧

按《浙江通志》：“应簧，字轩卿，淳安人。登万历己丑进士，
历升虞衡司郎中，督理三殿大工，减裁滥耗八万馀。
陞武昌郡守。时税珰暴虐，应簧执法不阿。甲辰宗孽
杀伤赵大中丞，全楚震骚，应簧经画防守，楚赖以宁。
陞本省驿传臬副，转粮储参政。剔蠹釐弊，清操劲节，
𬺈者见忌，遂谢政归。”